
Ikt. szám: Iga/1132-6/2021.
Jegyzőkönyv

Készült: 
Kunszentmiklós Roma Nemzetiségi Önkormányzat Képviselő-testületének 2021. szeptember 30-án tartott soron következő ülésén.

Jelen vannak: 
Rituper Lajos Attila elnök


Tagok:


Mendi Zsolt

Farkas Károly

Meghívottak közül jelen van:


dr. Sipeki Gerda, jegyző

Kecskés Éva, költségvetési ügyintéző

Horváth Andrea jegyzőkönyvvezető
Rituper Lajos Attila elnök:

Köszönti a megjelenteket, megállapítja, hogy a képviselő-testület határozatképes, mert 4 főből 3 fő megjelent. Megállapítja, hogy a döntéshozatalban résztvevők száma: 3. 14.30 órakor megnyitja az ülést. Javaslatot tesz a napirendi pontokra. 

1./ Tájékoztatás a költségvetés I. félévi teljesítési adatairól (1. számú előterjesztés)
Előterjesztő: Rituper Lajos Attila elnök

2./ Előirányzat módosítás I. (2. számú előterjesztés)
Előterjesztő: Rituper Lajos Attila elnök

3./ Tájékoztató és javaslat a Szervezeti és Működési Szabályzat módosítására (3. számú előterjesztés)
Előterjesztő: Rituper Lajos Attila elnök
4./ Egyéb ügyek, bejelentések
A döntéshozatalban résztvevők száma: 3. 
A Kunszentmiklós Roma Nemzetiségi Önkormányzat Képviselő-testülete – egyhangúlag, 3 igen szavazattal, ellenszavazat nélkül - az alábbi határozatot hozza: 

Határozat

11/2021. (IX.30.) KRNÖ

Tárgy: Napirend meghatározása
1./ Tájékoztatás a költségvetés I. félévi teljesítési adatairól (1. számú előterjesztés)
Előterjesztő: Rituper Lajos Attila elnök

2./ Előirányzat módosítás I. (2. számú előterjesztés)
Előterjesztő: Rituper Lajos Attila elnök

3./ Tájékoztató és javaslat a Szervezeti és Működési Szabályzat módosítására (3. számú előterjesztés)

Előterjesztő: Rituper Lajos Attila elnök
4./ Egyéb ügyek, bejelentések
1. napirendi pont: Tájékoztatás a költségvetés I. félévi teljesítési adatairól
Rituper Lajos Attila elnök: 
Javasolja, hogy a Kunszentmiklós Roma Nemzetiségi Önkormányzat Képviselő-testülete hozzon határozatot, hogy a Kunszentmiklós Roma Nemzetiségi Önkormányzat I. félévi adatainak teljesítéséről szóló tájékoztatást elfogadja. A Képviselő-testület bízza meg Rituper Lajos Attila elnököt és dr. Sipeki Gerda jegyzőt a további teendők ellátásával!

Felteszi szavazásra a javaslatát.

A döntéshozatalban résztvevők száma: 3.

A Kunszentmiklós Roma Nemzetiségi Önkormányzat egyhangúlag – 3 igen szavazattal, ellenszavazat nélkül - az alábbi határozatot hozza: 

Határozat

12/2021. (IX.30.) KRNÖ

Tárgy: Tájékoztatás a költségvetés I. félévi teljesítési adatairól
A Képviselő-testület úgy határoz, hogy 

1./ a Kunszentmiklós Roma Nemzetiségi Önkormányzat I. félévi adatainak teljesítéséről szóló tájékoztatást elfogadja;

2./ megbízza Rituper Lajos Attila elnököt és dr. Sipeki Gerda jegyzőt a további teendők ellátásával.
Felelős: Rituper Lajos Attila elnök

Határidő: 2021. szeptember 30.
2. napirendi pont: Előirányzat módosítás I.
Rituper Lajos Attila elnök:

Javasolja, hogy Kunszentmiklós Roma Nemzetiségi Önkormányzat Képviselő-testülete hozzon határozatot, hogy a Kunszentmiklósi Roma Nemzetiségi Önkormányzat 1. sz. melléklet szerinti előirányzat módosítását elfogadja. Bízza meg Rituper Lajos Attila elnököt és dr. Sipeki Gerda jegyzőt a további teendők ellátásával.
Felteszi szavazásra a javaslatát.
A döntéshozatalban résztvevők száma: 3.

A Kunszentmiklós Roma Nemzetiségi Önkormányzat egyhangúlag – 3 igen szavazattal, ellenszavazat nélkül - az alábbi határozatot hozza: 
Határozat

13/2021. (IX.30.) KRNÖ
Tárgy: Előirányzat módosítás I.
Kunszentmiklós Roma Nemzetiségi Önkormányzat Képviselő-testülete úgy határoz, hogy

1./ a Kunszentmiklósi Roma Nemzetiségi Önkormányzat 1. sz. melléklet szerinti előirányzat módosítását elfogadja;

2./ megbízza Rituper Lajos Attila elnököt és dr. Sipeki Gersa jegyzőt a további teendők ellátásával.

Felelős: Rituper Lajos Attila elnök

Határidő: 2021. szeptember 30.
3. napirendi pont: Tájékoztató és javaslat a Szervezeti és Működési Szabályzat módosítására
Rituper Lajos Attila elnök:
Elmondja, hogy Kunszentmiklós Roma Nemzetiségi Önkormányzat Elnöke a 7/2021. (V.6.) számú határozatával és a 8/2021. (V.6.) számú határozatával a nemzetiségek jogairól szóló 2011. évi CLXXIX. törvény a 102. § (1) bekezdés f) pontjára figyelemmel megállapította a nemzetiségi önkormányzati képviselők 2019. október 13. napján megtartott választásán roma települési nemzetiségi önkormányzati képviselővé megválasztott Farkas Márk és Rupa Gyula nemzetiségi önkormányzati képviselők megbízatásának megszűnését 2021. május 4. napjával, tekintettel arra, hogy 2021. február 1. napjától kezdődően 90 napon belül nem tettek eleget vagyonnyilatkozat-tételi kötelezettségüknek.

A Helyi választási Bizottság az 1/2021. (VII.5.) számú határozatával megállapította, hogy Farkas Márk egyéni listáról megválasztott képviselő vagyonnyilatkozat tételének elmulasztása miatt megüresedett települési roma nemzetiségi önkormányzati képviselői mandátumot az egyéni listán következő legtöbb érvényes szavazatot kapott jelölt Sárközi Lajos, a Lungo Drom Országos Cigány Érdekvédelmi és Polgári Szövetség jelöltje részére adja ki.

A HVB a 2/2021. (VII.5.) számú határozatával megállapította, hogy Rupa Gyula egyéni listáról megválasztott képviselő vagyonnyilatkozat tételének elmulasztása miatt megüresedett települési roma nemzetiségi önkormányzati képviselői mandátumot az egyéni listán következő legtöbb érvényes szavazatot kapott jelölt Sárközi Gyula, a Fiatal Romák Országos Szövetség jelöltje részére adja ki.

Sárközi Lajos nemzetiségi képviselőjelölt nem vette át megbízólevelét, mivel 2021. július 13-án írásban tájékoztatta a Helyi Választási Bizottságot a megüresedett nemzetiségi képviselői mandátuma lemondásáról. Sárközi Lajos, a Kunszentmiklós Roma Nemzetiségi Önkormányzat megválasztott képviselőjének megbízatása, a nemzetiségek jogairól szóló 2011. évi CLXXIX. törvény (a továbbiakban: Nek.tv.) 102. § (1) bekezdés g) pontja alapján, 2021. július 12. napján megszűnt. 

A képviselőjelöltek közül öt fő írásban nyilatkozott arról, hogy nem vállalja az önkormányzati képviselői tisztséget, így a megüresedett mandátum Nek.tv. 68. § (1) bekezdés szerint betöltésére nincs lehetőség.

A HVB megállapította továbbá, hogy a Nemzeti Választási Bizottság 183/2019. számú határozatára tekintettel, a Kunszentmiklós Roma Nemzetiségi Önkormányzat képviselő-testülete 4 fővel határozatképes, amelyre figyelemmel időközi választást nem kell tartani.

A nemzetiségek jogairól szóló 2011. évi CLXXIX. törvény 97. § (3) szerint „A képviselő-testület a közmeghallgatás időpontját legalább tizenöt nappal korábban - a szervezeti és működési szabályzatban meghatározott módon - közzéteszi.”

A fentiek vonatkozásában javasolom a Szervezeti és Működési Szabályzat módosítását.
dr. Sipeki Gerda jegyző: Elmondja, hogy a Bács-Kiskun Megyei Kormányhivatal Hatósági Főosztály Törvényességi Felügyeleti Osztály referensével történt egyeztetést követően a kiküldött előterjesztésben foglalt határozat-tervezet szerint a Szervezeti és Működési Szabályzat 7. pont (2) bekezdésében az ,,5 fő” szövegrész helyébe a ,,4 fő” szövegrész nem léphet, módosítani nem szabad, mert a 2019. évben történt választást követően 5 mandátum került kiosztásra. A kiosztható mandátum száma nem változik attól függően, hogy hány képviselői tisztség van betöltve.
Rituper Lajos Attila elnök: Javasolja, hogy Kunszentmiklós Roma Nemzetiségi Önkormányzat a Szervezeti és Működési Szabályzat (a továbbiakban: SZMSZ) 7. pont (3) bekezdésben a „Farkas Márk, Rupa Gyula” szövegrész helyébe a „Sárközi Gyula” szövegrész lépjen. A Képviselő-testület hozzon határozatot, hogy az SZMSZ 21. pont (3) bekezdésben a „10” szövegrész helyébe a „15” szövegrész lépjen. A Képviselő-testület bízza meg az elnököt a további feladatok ellátásával.

Felteszi szavazásra a javaslatát.
A döntéshozatalban résztvevők száma: 3.

A Kunszentmiklós Roma Nemzetiségi Önkormányzat egyhangúlag – 3 igen szavazattal, ellenszavazat nélkül - az alábbi határozatot hozza: 
Határozat

14/2021. (IX.30.) KRNÖ
Tárgy: Tájékoztató és javaslat a Szervezeti és Működési Szabályzat módosítására
Kunszentmiklós Roma Nemzetiségi Önkormányzat Képviselő-testülete úgy határoz, hogy 
1./ a Szervezeti és Működési Szabályzat (a továbbiakban: SZMSZ) 7. pont (3) bekezdésben a „Farkas Márk, Rupa Gyula” szövegrész helyébe a „Sárközi Gyula” szövegrész lép. 

2./ az SZMSZ 21. pont (3) bekezdésben a „10” szövegrész helyébe a „15” szövegrész lép.

3./ megbízza az elnököt a további feladatok ellátásával.
Felelős: Rituper Lajos Attila elnök

Határidő: 2021. szeptember 30.
4. napirendi pont: Egyéb ügyek

Mendi Zsolt:
Elmondja, hogy minden roma gyereknek mikulás csomagot szeretnének vásárolni, valamint a nyugdíjasok részére is karácsonyi csomaggal kedveskedni. Adventi időszakban pedig terveznek egy főzést a város központján, ahol az elkészült ételt kiosztanák rászorultak részére.

Több kérdés, hozzászólás nem volt.

Megköszöni a megjelenést, és 14.45 órakor bezárja az ülést. 
kmf.


Rituper Lajos Attila
Farkas Károly

   elnök
jegyzőkönyv-hitelesítő
KRNÖ 2021. szeptember 30.


